ET Euroopa Liidu Teataja C 247/144

SELGITAV MÄRKUS

2014. aasta Euroopa poolaasta raames nõukogu poolt liikmesriikidele esitatavate soovituste saatedokument

2014/C 247/28

Nõukogu määruse (EÜ) nr 1466/97 (1) majandusdialoogi käsitlevasse jakku kuuluva artikli 2ab lõikes 2 sätestatakse, et „nõukogult oodatakse reeglina komisjoni soovituste ja ettepanekute järgimist või oma seisukoha avalikku selgitamist”.

Seoses kõnealuse „täida või põhjenda täitmatajätmist”-eeskirjaga esitab nõukogu käesolevaga järgmised selgitused 2014. aasta Euroopa poolaasta raames liikmesriikidele esitatavaid riigipõhiseid soovitusi käsitlevates komisjoni soovitustes tehtud heakskiidetud muudatuste kohta, millega komisjon ei ole nõus.

Nõukogu on samuti heaks kiitnud mitmed soovitustes tehtavad täiendused ning faktilised või tehnilised muudatused, mille tegemist komisjon täielikult toetab (2).

BELGIA

RIIGIPÕHINE SOOVITUS NR 3

Komisjoni tekst

Hoida kontrolli all tulevaste elanikkonna vananemisega, eriti pensionide ja pikaajalise hooldusega seotud avaliku sektori kulutuste kasv, suurendades jõupingutusi, et vähendada lõhet tegeliku ja seadusjärgse pensioniea vahel, kiirendada ennetähtaegselt pensionile jäämise võimaluste vähendamist, edendada aktiivsena vananemist, siduda ametlik pensioniiga ja tööstaažiga seotud nõuded eeldatava keskmise eluea muutustega ning parandada riiklike kulutuste kulutõhusust pikaajalise hoolduse puhul.

Kokkulepitud tekst

Hoida kontrolli all tulevaste elanikkonna vananemisega, eriti pensionide ja pikaajalise hooldusega seotud avaliku sektori kulutuste kasv, suurendades jõupingutusi, et vähendada lõhet tegeliku ja seadusjärgse pensioniea vahel, kiirendada ennetähtaegselt pensionile jäämise võimaluste vähendamist, edendada aktiivsena vananemist, siduda ametlik pensioniiga ja tööstaažiga seotud nõuded eeldatava keskmise eluea muutustega ning parandada riiklike kulutuste kulutõhusust pikaajalise hoolduse puhul.

Selgitus

Lepiti kokku, et arvestades tegeliku ja ametliku pensioniea vahelist erinevust, jääb Belgias endiselt peamiseks proovikiviks tegeliku pensioniea tõstmine. Olulise käimasoleva reformiga suurendatakse praegu ennetähtaegselt pensionile jäämiseks nõutavat miinimumvanust ja tööstaaži; ametliku pensioniea tõstmine lühemas perspektiivis suurendaks seda erinevust ja kujutaks endast seetõttu reformi tegemist ebasobival ajal.

BULGAARIA

Soovitustesse ei tehtud muudatusi, mida komisjon ei ole heaks kiitnud.

TŠEHHI VABARIIK

Soovitustesse ei tehtud muudatusi, mida komisjon ei ole heaks kiitnud.

TAANI

Soovitustesse ei tehtud muudatusi.

SAKSAMAA

Soovitustesse ei tehtud muudatusi, mida komisjon ei ole heaks kiitnud.

EESTI

Soovitustesse ei tehtud muudatusi, mida komisjon ei ole heaks kiitnud.

IIRIMAA

Soovitustesse ei tehtud muudatusi, mida komisjon ei ole heaks kiitnud.

HISPAANIA

RIIGIPÕHINE SOOVITUS NR 5

Komisjoni tekst

Rakendada sotsiaalse kaasatuse riiklik tegevuskava (2013–2016) ning hinnata selle tulemuslikkust kogu selle eesmärkide ulatuses. Tugevdada tööhõive- ja sotsiaalteenistuste vahelist haldussuutlikkust ja koordineerimist, et luua riskirühmade abistamiseks integreeritud süsteem, ning ühtlustada menetlused, et toetada üleminekut miinimumsissetuleku kavalt tööturule. Muuta peretoetuste kavad sihipärasemaks ja parandada teenuste kvaliteeti, eelistades madala sissetulekuga ja lastega leibkondi, et tagada sotsiaalsiirete progressiivsus ja tulemuslikkus.

Kokkulepitud tekst

Rakendada sotsiaalse kaasatuse riiklik tegevuskava (2013–2016) ning hinnata selle tulemuslikkust kogu selle eesmärkide ulatuses. Tugevdada tööhõive- ja sotsiaalteenistuste vahelist haldussuutlikkust ja koordineerimist, et luua riskirühmade abistamiseks integreeritud süsteem, ning ühtlustada menetlused ning ergutada miinimumsissetuleku kavade eest vastutavate avaliku halduse asutuste seas ühtlustatud menetluste kasutamist, et toetada üleminekut miinimumsissetuleku kavalt tööturule. Muuta peretoetuste kavad sihipärasemaks ja parandada teenuste kvaliteeti, eelistades madala sissetulekuga ja lastega leibkondi, et tagada sotsiaalsiirete progressiivsus ja tulemuslikkus.

Selgitus

See sõnastus on rohkem kooskõlas avaliku halduse asutuste vahelise pädevuste jaotusega sotsiaalteenistuste ja miinimumsissetuleku kavade valdkonnas, kus riik teeb tehnilisel ja poliitilisel tasandil koostööd piirkondadega, mis võib protsesse paremaks muuta.

PRANTSUSMAA

Soovitustesse ei tehtud muudatusi, mida komisjon ei ole heaks kiitnud.

HORVAATIA

Soovitustesse ei tehtud muudatusi, mida komisjon ei ole heaks kiitnud.

ITAALIA

Soovitustesse ei tehtud muudatusi, mida komisjon ei ole heaks kiitnud.

LÄTI

Soovitustes ei tehtud muudatusi.

LEEDU

RIIGIPÕHINE SOOVITUS NR 3

Komisjoni tekst

Suunata aktiivse tööturupoliitika meetmed paremini madala kvalifikatsiooniga töötajatele ja pikaajalistele töötutele. Parandada töötushüvitiste katvust ja piisavust ning seostada need aktiveerumisega. Tegelda visalt püsiva ebakõlaga oskuste ja tööturu nõudluse vahel, viies hariduse paremini vastavusse tööturu vajadustega ja edendades elukestvat õpet. Noorte tööalase konkurentsivõime suurendamiseks eelisarendada kvaliteetsete õpipoisiõppe võimaluste pakkumist ja tugevdada partnerlust erasektoriga. Vaadata üle tööõiguse asjakohasus, eelkõige töölepingute raamistiku ja tööaja korralduse osas, konsulteerides seejuures sotsiaalpartneritega.

Kokkulepitud tekst

Suunata aktiivse tööturupoliitika meetmed paremini madala kvalifikatsiooniga töötajatele ja pikaajalistele töötutele. Parandada töötushüvitiste katvust ja piisavust ning seostada need aktiveerumisega. Tegelda visalt püsiva ebakõlaga oskuste ja tööturu nõudluse vahel, viies hariduse paremini vastavusse tööturu vajadustega, muu hulgas tuginedes vajaduste prognoosimise süsteemidele, ja edendades elukestvat õpet. Noorte tööalase konkurentsivõime suurendamiseks eelisarendada kvaliteetsete õpipoisiõppe võimaluste pakkumist, muud töökohal pakutavat väljaõpet, ja tugevdada partnerlust erasektoriga. Vaadata üle tööõiguse asjakohasus, eelkõige töölepingute raamistiku ja tööaja korralduse osas, konsulteerides seejuures sotsiaalpartneritega.

Selgitus

Tööhõivekomitee mitmepoolse järelevalve töö järeldustes tunnustati töökohal pakutava väljaõppe reformide rolli Leedus ning vajadust koostada kavad kutsehariduse ja -koolituse tõhususe suurendamiseks ning neid kavasid edasi arendada.

LUKSEMBURG

RIIGIPÕHINE SOOVITUS NR 2

Komisjoni tekst

Selleks et tagada eelarve pikaajaline jätkusuutlikkus, piirata vananemisega seotud kulusid, muutes pikaajalise hoolduse kulutõhusamaks, jätkata pensionireformiga ja tõsta tegelikku pensioniiga, sh piirates ennetähtaegselt pensionile jäämise võimalusi ja sidudes seadusjärgse pensioniea keskmise eeldatava elueaga. Tugevdada jõupingutusi eakate töötajate osalemise suurendamiseks tööturul, sealhulgas parandades nende tööalast konkurentsivõimet elukestva õppe kaudu.

Kokkulepitud tekst

Selleks et tagada eelarve pikaajaline jätkusuutlikkus, piirata vananemisega seotud kulusid, muutes pikaajalise hoolduse kulutõhusamaks, jätkata pensionireformiga ja tõsta tegelikku pensioniiga, sh piirates ennetähtaegselt pensionile jäämise võimalusi ja sidudes seadusjärgse pensioniea, viies keskmise pensioniea või pensionihüvitised vastavusse keskmise eeldatava elueaga. Tugevdada jõupingutusi eakate töötajate osalemise suurendamiseks tööturul, sealhulgas parandades nende tööalast konkurentsivõimet elukestva õppe kaudu.

Selgitus

Selles muudatuses lepiti kokku, kuna olukorras, kus seadusjärgseks pensionieaks on määratud 65. eluaasta ning tegelikult jäädakse pensionile alla 60 aasta vanuselt, on oluline kõigepealt kaotada lõhe tegeliku ja seadusjärgse pensioniea vahel.

RIIGIPÕHINE SOOVITUS NR 4

Komisjoni tekst

Jätkata pingutusi noorte tööpuuduse vähendamiseks madala kvalifikatsiooniga sisserändaja taustaga tööotsijate hulgas, kasutades ühtset strateegiat, sh parandades aktiivset tööturupoliitikat ja selle järelevalvet, tegeledes ebakõlaga oskuste ja tööturu nõudluse vahel ning vähendades rahalisi stiimuleid, mis motiveerivad mitte töötama. Selleks kiirendada üld- ja kutsehariduse ja koolituse reformi rakendamist, et noorte oskused vastaksid paremini tööturu nõudlusele.

Kokkulepitud tekst

Jätkata pingutusi noorte tööpuuduse vähendamiseks, sealhulgas madala kvalifikatsiooniga sisserändaja taustaga tööotsijate hulgas, kasutades ühtset strateegiat, sh parandades aktiivset tööturupoliitikat ja selle järelevalvet, tegeledes ebakõlaga oskuste ja tööturu nõudluse vahel ning vähendades rahalisi stiimuleid, mis motiveerivad mitte töötama. Selleks kiirendada üld- ja kutsehariduse ja koolituse reformi rakendamist, et noorte oskused vastaksid paremini tööturu nõudlusele.

Selgitus

Tööhõive olukorra jälgimise vahend näitab, et noorte töötus on Luksemburgi jaoks probleem. Tööhõivekomitee mitmepoolse järelevalve raames tervitati noortegarantii loomist ja selle suuremat keskendatust sisserändaja taustaga inimestele.

UNGARI

Soovitustesse ei tehtud muudatusi, mida komisjon ei ole heaks kiitnud.

MALTA

RIIGIPÕHINE SOOVITUS NR 2

Komisjoni tekst

Hoogustada käimasolevat pensionireformi, kiirendades eeskätt märkimisväärselt õigusjärgse pensioniea kavandatud tõstmist ning sidudes selle seejärel oodatava eluea muutumisega. Tagada, et riikliku tervishoiusüsteemi terviklik reform suudaks pakkuda olemasolevate ressursside kulutõhusat ja jätkusuutlikku kasutamist, nagu esmatasandi arstiabi parandamine.

Kokkulepitud tekst

Hoogustada Jätkata riigi rahanduse pikaajalise jätkusuutlikkuse tagamiseks käimasolevat pensionireformi, näiteks kiirendades eeskätt märkimisväärselt õigusjärgse pensioniea kavandatud juba jõustatud tõstmist ning sidudes selle seejärel oodatava eluea muutumisega. Tagada, et riikliku tervishoiusüsteemi terviklik reform suudaks pakkuda olemasolevate ressursside kulutõhusat ja jätkusuutlikku kasutamist, nagu esmatasandi arstiabi parandamine.

Selgitus

Pensionireform Maltal on käimasolev protsess. Malta rõhutab eriti seda, et pensionide töörühma töö peaks saama valmis 2014. aasta oktoobriks. Nimetatud töörühm koostab tervikliku strateegia, mille eesmärk on käsitleda pensionide piisavust ja jätkusuutlikkust Maltal. Ehkki Malta nõustub pikaajalise jätkusuutlikkuse tagamise eesmärgiga, on selle saavutamise meetmetega seoses vaja rohkem paindlikkust, kuna ettekirjutused annaksid soovitule vastupidise tulemuse, sest need pigem takistaksid kui toetaksid pensionireformi edenemist. Väljapakutud muudatus on kooskõlas 2013. aasta riigipõhises soovituses esitatud sõnastusega, millega nähti ette teatud kaalutlusõigus võrreldes 2014. aasta riigipõhises soovituses pakutud liialt ettekirjutava sõnastusega.

MADALMAAD

RIIGIPÕHINE SOOVITUS NR 2

Komisjoni tekst

Suurendada jõupingutusi eluasemeturu reformimiseks, kiirendades hüpoteeklaenu intresside maksustatavast tulust mahaarvamise vähendamist, nähes üüriturul ette turupõhisema hinnakujundamise mehhanismi ning sidudes sotsiaalelamusektoris üürihinna senisest enam kodumajapidamise sissetulekuga. Jälgida, kuidas sotsiaalelamusektori reformid mõjutavad sotsiaaleluasemete ligipääsetavust ja taskukohasust madala sissetulekuga leibkondade jaoks. Jätkata jõupingutusi sotsiaaleluasemepoliitika muutmiseks, et toetada enim abi vajavaid leibkondi.

Kokkulepitud tekst

Suurendada jõupingutusi eluasemeturu reformimiseks, kui majanduskeskkond seda võimaldab, kiirendades hüpoteeklaenu intresside maksustatavast tulust mahaarvamise vähendamist, nähes üüriturul ette turupõhisema hinnakujundamise mehhanismi ning sidudes sotsiaalelamusektoris üürihinna senisest enam kodumajapidamise sissetulekuga. Jälgida, kuidas sotsiaalelamusektori reformid mõjutavad sotsiaaleluasemete ligipääsetavust ja taskukohasust madala sissetulekuga leibkondade jaoks. Jätkata jõupingutusi sotsiaaleluasemepoliitika muutmiseks, et toetada enim abi vajavaid leibkondi.

Selgitus

Oldi üksmeelel, et tulust hüpoteeklaenu intresside mahaarvamise reformiga kaasnevad praegustes majandusoludes riskid, eriti seetõttu, et rohkem kui 1 miljon kodumajapidamist on olukorras, kus nende eluaseme tarbeks võetud võlad ületavad nende varade väärtust (hüpoteeklaenu jääk on eluaseme väärtusest suurem). Seetõttu peeti viidet majanduskeskkonnale, milles kõnealused reformid toimuksid, selle soovituse puhul eriti oluliseks.

AUSTRIA

RIIGIPÕHINE SOOVITUS NR 2

Komisjoni tekst

Parandada pensionisüsteemi pikaajalist jätkusuutlikkust, viies lõpule meeste ja naiste seadusjärgse pensioniea ühtlustamise ning sidudes seadusjärgse pensioniea oodatava elueaga. Jälgida ennetähtaegselt pensionile jäämist piiravate äsjaste reformide elluviimist. Parandada veelgi tervishoiu ja pikaajalise hoolduse teenuste kulutõhusust ja jätkusuutlikkust.

Kokkulepitud tekst

Parandada pensionisüsteemi pikaajalist jätkusuutlikkust, viies lõpule meeste ja naiste seadusjärgse pensioniea ühtlustamise, tõstes tegelikku pensioniiga ning sidudes viies seadusjärgse pensioniea vastavusse oodatava eluea muutustega. Jälgida ennetähtaegselt pensionile jäämist piiravate äsjaste reformide elluviimist. Parandada veelgi tervishoiu ja pikaajalise hoolduse teenuste kulutõhusust ja jätkusuutlikkust.

Selgitus

Soovituse tekst sisaldab teiste liikmesriikide puhul kokku lepituga sarnast sõnastust. Oldi üksmeelel, et tegeliku pensioniea tõstmiseks ning seega pensionisüsteemi ja riigi rahanduse jätkusuutlikkuse ees seisvate probleemide lahendamiseks on erinevaid kanaleid. Ainult (seadusjärgse) pensioniea tõstmisele keskenduv komisjoni originaaltekst tundus liialt ettekirjutav ja kitsalt piiritletud. Uues tekstis tuletatakse meelde nõukogu eelnevalt vastu võetud tekste, milleks oli viimati 12. veebruaril 2013 esitatud aruanne liikmesriikide rahanduse jätkusuutlikkuse kohta 2012. aastal.

POOLA

Soovitustesse ei tehtud muudatusi, mida komisjon ei ole heaks kiitnud.

PORTUGAL

RIIGIPÕHINE SOOVITUS NR 3

Komisjoni tekst

Tegeleda noorte suure tööpuudusega eelkõige tõhusa ootustele vastavate oskuste prognoosimisega ja nende noorte kaasamisega, kes ei ole end töötuna arvele võtnud, kooskõlas noortegarantii eesmärkidega. Tõsta miinimumsissetuleku tagamise skeemide kohaldatavuse künnist. Kindlustada sotsiaalabi piisav katvus, tagades samal ajal toetusesaajate tõhus aktiveerimine.

Kokkulepitud tekst

Tegeleda noorte suure tööpuudusega eelkõige tõhusa ootustele vastavate oskuste prognoosimisega ja nende noorte kaasamisega, kes ei ole end töötuna arvele võtnud, kooskõlas noortegarantii eesmärkidega. Tõsta miinimumsissetuleku tagamise skeemide kohaldatavuse künnist. Kindlustada sotsiaalabi, sealhulgas miinimumsissetuleku tagamise skeemide piisav katvus, tagades samal ajal toetusesaajate tõhus aktiveerimine.

Selgitus

See on liikmesriigi pädevusse kuuluv valdkond ja kompromissteksti eesmärk on sotsiaalabi katvuse piisavuse aspekti edendamine.

RUMEENIA

Soovitustesse ei tehtud muudatusi, mida komisjon ei ole heaks kiitnud.

SLOVEENIA

RIIGIPÕHINE SOOVITUS NR 2

Komisjoni tekst

Leppida avaliku konsultatsiooni alusel kokku meetmetes, millega tagada pensionisüsteemi jätkusuutlikkus pärast 2020. aastat, kohandades seejuures põhiparameetreid, nagu ametliku pensioniea sidumine oodatava elueaga ning erainvesteeringute soodustamine teise pensionisamba süsteemis. Suunata vananemisega seotud pikaajalise hoolduse kulutused kõige enam abi vajavatele isikutele ning orienteerida hooldus ümber institutsionaalselt hoolduselt koduhooldusele.

Kokkulepitud tekst

Leppida avaliku konsultatsiooni alusel kokku meetmetes, millega tagada pensionisüsteemi jätkusuutlikkus ja pensionide piisavus pärast 2020. aastat, kohandades seejuures põhiparameetreid, nagu ametliku pensioniea sidumine oodatava elueaga ning erainvesteeringute soodustamine teise pensionisamba süsteemis. Suunata vananemisega seotud pikaajalise hoolduse kulutused kõige enam abi vajavatele isikutele ning orienteerida hooldus ümber institutsionaalselt hoolduselt koduhooldusele.

Selgitus

Oldi üksmeelel, et soovituses tuleks kajastada seda, et asendusmäära edasine vähendamine võib veelgi suurendada üle 65-aastaste inimeste vaesuse määra ning et see suurendaks sotsiaalkulutusi.

SLOVAKKIA

Soovitustesse ei tehtud muudatusi, mida komisjon ei ole heaks kiitnud.

SOOME

RIIGIPÕHINE SOOVITUS NR 3

Komisjoni tekst

Parandada kogu tööjõu potentsiaali kasutamist tööturul, sealhulgas parandades tööhõivemäära ja eakamate töötajate tööhõivet, vähendades ennetähtaegselt pensionile jäämise võimalusi ning viies seadusjärgse pensioniea vastavusse oodatava eluea muutustega. Parandada noorte ja pikaajaliste töötute tööturuväljavaateid, keskendudes eriti kutseharidusele ja suunatud aktiveerimismeetmetele.

Kokkulepitud tekst

Parandada kogu tööjõu potentsiaali kasutamist tööturul, sealhulgas parandades tööhõivemäära ja eakamate töötajate tööhõivet ning tõstes tegelikku pensioniiga, vähendades ennetähtaegselt pensionile jäämise võimalusi ning viies seadusjärgse pensioniea või pensionihüvitised vastavusse oodatava eluea muutustega. Parandada noorte ja pikaajaliste töötute tööturuväljavaateid, keskendudes eriti kutseharidusele ja suunatud aktiveerimismeetmetele.

Selgitus

Soovituse tekst sisaldab teiste liikmesriikide puhul kokku lepituga sarnast sõnastust. Oldi üksmeelel, et tegeliku pensioniea tõstmiseks ning seega pensionisüsteemi ja riigi rahanduse jätkusuutlikkuse ees seisvate probleemide lahendamiseks on erinevaid kanaleid. Ainult (seadusjärgse) pensioniea tõstmisele keskenduv komisjoni originaaltekst tundus liialt ettekirjutav ja kitsalt piiritletud. Uues tekstis tuletatakse meelde nõukogu poolt eelnevalt vastu võetud tekste, milleks oli viimati 12. veebruaril 2013 esitatud aruanne liikmesriikide rahanduse jätkusuutlikkuse kohta 2012. aastal.

ROOTSI

Soovitustes ei tehtud muudatusi.

ÜHENDKUNINGRIIK

Soovitustesse ei tehtud muudatusi, mida komisjon ei ole heaks kiitnud.

EUROALA

Soovitustesse ei tehtud muudatusi, mida komisjon ei ole heaks kiitnud.

(1) Nõukogu 7. juuli 1997. aasta määrus (EÜ) nr 1466/97 eelarveseisundi järelevalve ning majanduspoliitika järelevalve ja kooskõlastamise tõhustamise kohta (EÜT L 209, 2.8.1997, lk 1).

(2) Muudetud tekst on esitatud kaldkirjas ja välja jäetud tekst läbikriipsutatuna.